ຄຳສັບໃນວົງການຂ່າວ: catastrophic ແປວ່າ ຫາຍະນະ
ຄຳວ່າ Catastrophic ຫຼື ຫາຍະນະ ຈະບັນລະຍາຍເຖິງສິ່ງໃດສິ່ງນຶ່ງທີ່ພົວພັນກັບການເສຍຫາຍຢ່າງຮ້າຍແຮງ ຫຼືຄວາມທຸກທໍລະມານຢ່າງໃຫຽ່.
CATASTROPHIC ທ່ານນັກຮຽນນັກສຶກສາທັງຫຼາຍ ສຳລັບໃນວົງການຂ່າວຂອງເຮົາມື້ນີ້ ເຮົາຈະຮຽນຄຳວ່າ CATASTROPHIC ຄຳສັບໃນຂ່າວຄຳນີ້ ຈະໃຊ້ໃນສະພາບການທີ່ມີຄວາມຮ້າຍແຮງທີ່ສຸດ CATASTROPHIC ແປວ່າ ຫາຍະນະ ອົງການເດັກນ້ອຍຂອງສະຫະປະຊາຊາດ ຫຼືອົງການ ຢູນີເຊຟ ກ່າວວ່າ ສະພາບການ ແມ່ນເປັນຄວາມຫາຍະນະ ພວກເຮົາໄດ້ຄຳນວນວ່າ ມີເດັກນ້ອຍເກືອບເຖິງ 1 ລ້ານ 4 ແສນຄົນ ໃນປະເທດ ໄນຈິເຣຍ ປະເທດ ໂຊມາເລຍ ປະເທດ ເຢເມັນ ແລະເທດ ຊູດານໃຕ້ ບ່ອນທີ່ຫາກໍປະກາດວ່າ ເກີດຄວາມອຶດຢາກ ບ່ອນທີ່ໄດ້ມີການຂາດແຄນອາຫານຢ່າງຮ້າຍແຮງ ທັງການສ່ຽງຕໍ່ຄວາມຕາຍກໍຈະມີຂຶ້ນໃນໄວໆນີ້ ຄຳວ່າ Catastrophic ຫຼື ຫາຍະນະ ຈະບັນລະຍາຍເຖິງສິ່ງໃດສິ່ງນຶ່ງທີ່ພົວພັນກັບການເສຍຫາຍຢ່າງຮ້າຍແຮງ ຫຼືຄວາມທຸກທໍລະມານຢ່າງໃຫຽ່ It also means something that is extremely tragic or unsuccessful ນອກຈາກນັ້ນແລ້ວ ມັນຍັງໝາຍເຖິງສິ່ງໃດສິ່ງນຶ່ງ ເປັນໂສກນາດຕະກັມທີ່ສຸດ ຫຼືບໍ່ໄດ້ຜົນຫຼາຍທີ່ສຸດ ຄຳວ່າ Catastrophic ເປັນຄຸນນະສັບ ທີ່ມາຈາກຄຳນາມ “catastrophe ” C a t a s t r o p h e ທ່ານນັກສຶກສາທັງຫຼາຍ ນອກຈາກ ຄຳສັບໃນຂ່າວສະເພາະທີ່ເຮົາຮຽນກັນໃນມື້ນີ້ແລ້ວ ກໍອາດຍັງມີອີກຫຼາຍຄຳ ຊຶ່ງທ່ານຍັງຕ້ອງໄດ້ເຂົ້າໃຈໃຫ້ຄັກແນ່ຕື່ມ ເຊັ່ນຄຳວ່າ famine, malnourished, imminent ດັ່ງນີ້ເປັນຕົ້ນ